# Басра

### от Уикипедия, свободната енциклопедия

Басра или Ал-Басра (Арабски: البصرة) е вторият най-голям град в Ирак а население от почти 2 600 000 души. Градът се намира близо до канала Шат ал-Араб, на 55 километра от Персийския залив и на 545 километра от Багдад. Басра е столицата на провинция Басра. Районът около града е богат на петрол и е осеян със стотици кладенци. Произвеждат се и ориз, ечемик, жито и плодове. Дневният капацитет на рафинериите на Басра е малко над 140 000 варела, но от началото на войната в Ирак той не е минавал границата от 100 000, а няколко пъти беше спрян тотално заради терористични атаки срещу инфраструктурата на петролната индустрия. Басра е основан от халиф Омар през 636 и е важно пристанище и през двете световни войни. Населението на града спада драстично по време на Ирано-иракската война — абсолютният минимум е 400 000 души, а градът на няколко пъти е обстрелван с ракети от иранските военни сили. След първата война в Персийския залив населението на града се вдига на бунт срещу Саддам Хюсеин, който е потушен на цената на хиляди жертви и унищожението на цели квартали. Като наказание Саддам лишава Басра от правата и на основно пристанище на страната и мести много ресурси в Ум Касър. По време на втората война в Залива районът около града е охраняван от хиляди войници поради страховете, че може да се повтори екокатастрофата от 1991. Басра е обсаден от близо 8 000 британски войници, подкрепени от над 2 000 полски войници, и след двуседмични битки в покрайнините и в крайните квартали, жителите му се предават. Активната съпротива обаче продължава до май 2003, като и през 2004 градът стана свидетел на няколко самоубийствени атаки със стотици жертви.

Големи градове в Ирак
Северен Ирак | Мосул, Киркук, Сюлеймания, Ербил
Централен Ирак | Самара, Багдад, Тикрит, Рамади, Фалуджа, Бакуба
Южен Ирак | Басра, Ум Касър, Насирия, Наджаф, Кербала, Кут, Дивания

Взето от „http://bg.wikipedia.org../../../%D0%B1/%D0%B0/%D1%81/%D0%91%D0%B0%D1%81%D1%80%D0%B0.html“.

Категории: Градове в Ирак

##### Views

- Статия
- Беседа
- Текуща версия

##### Търсене

##### На други езици

- العربية
- Dansk
- Deutsch
- English
- Esperanto
- Español
- فارسی
- Suomi
- Français
- עברית
- Italiano
- 日本語
- Nederlands
- Norsk (bokmål)
- Polski
- Português
- Русский
- Svenska
- Türkçe
- Українська
- 中文